Alaquàs presenta recurs davant els tribunals contra la pujada de la taxa de fem
25/01/2012

# Alaquàs presenta recurs davant els tribunals contra la pujada de la taxa de fem

*   25/01/2012
*   [Imprimir](#)
*   Compartir
*    https://www.alaquas.org/documento.asp?id\_do=13066

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13066%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20presenta%20recurs%20davant%20els%20tribunals%20contra%20la%20pujada%20de%20la%20taxa%20de%20fem)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13066/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13066/25012012foto_fachada_Form_4.jpg)](https://www.alaquas.org/ficheros/documentos/2012/2/13066/25012012foto_fachada_Form_10.jpg "<a href='https://www.alaquas.org/ficheros/documentos/2012/2/13066/25012012foto_fachada_Form_10.jpg' target=_blank><i class='fa fa-external-link' aria-hidden='true'></i>.Alaquàs presenta recurs davant els tribunals contra la pujada de la taxa de fem</a>")

L'Ajuntament de Alaquàs assessora als veïns i veïnes en la interposició de recursos individuals contra aquesta mesura aprovada per l'Entitat Metropolitana de Tractament de Residus (EMTRE)

L'Ajuntament d'Alaquàs ha interposat un recurs contenciós-administratiu davant el Tribunal Superior de Justícia de la Comunitat Valenciana per a denunciar la pujada de la taxa de fem (TAMER) imposada per l'Entitat Metropolitana de Tractament de Recursos (EMTRE), que ha incrementat en un 150% aquesta taxa que es fa efectiva en el rebut de l'aigua de cadascun dels veïns i veïnes.

Davant aquesta situació, l'alcaldessa de Alaquàs, Elvira García Campos, donarà compte el pròxim dijous al Ple de la Corporació Municipal de les accions judicials posades en marxa pel Consistori contra l'aprovació definitiva de la modificació de l'Ordenança Fiscal de la Taxa Metropolitana per a la prestació del servei de tractament i eliminació de residus urbans i assimilats (TAMER).

Així mateix, i davant les queixes produïdes, l'Ajuntament de Alaquàs, a través de l'Oficina d'Informació al Consumidor (OMIC), està informant tots els veïns i veïnes sobre aquesta mesura així com assessorant en la possibilitat de presentar reclamacions individuals per a aconseguir entre tots i totes, la retirada d'aquesta taxa.

Les accions posades en marxa per l'Ajuntament de Alaquàs estan basades en quatre qüestions legals que no han estat respectades. Per una part, l'import de la taxa no pot excedir el cost real del servei que es presta i no és així en moltes ocasions; l'EMTRE té l'obligació legal de notificar als usuaris l'increment de la taxa i no ho ha fet; el criteri triat per a determinar els distints trams de la taxa resulta contrari al principi d'igualtat tributària i finalment, és incorrecte que es prenga com a base de la lectura el consum de l'aigua de l'any anterior ja que el titular de l'immoble podria ser un altre.

Amb la presentació d'aquest recurs, l'Ajuntament de Alaquàs vol denunciar la ilegalitat d'aquesta decisió presa per l'EMTRE, que afecta als 45 municipis de l'àrea metropolitana de València, on es troba Alaquàs. Aquesta mesura ve a sumar-se a les al·legacions presentades el passat mes de setembre per l'alcaldessa de Alaquàs contra aquesta taxa, que van ser ignorades pe l'EMTRE, que posteriorment va aprovar de manera definitiva aquesta pujada.